CELEX: E2007J0002
Language: et
Date: 2007-10-30
Title: Otsus, — 30. oktoober 2007 , kohtuasjas E-2/07: EFTA järelevalveamet v. Norra Kuningriik (Lesknaiste ja -meeste pensioniõigused — meeste ja naiste võrdne kohtlemine — EMP lepingu artikkel 69 — direktiiv 79/7/EMÜ — direktiiv 86/378/EMÜ)

7.2.2008   
            
            
               ET
            
            
               Euroopa Liidu Teataja
            
            
               C 33/9
            
         
      OTSUS,
   30. oktoober 2007,
   kohtuasjas E-2/07: EFTA järelevalveamet v. Norra Kuningriik
   
      (Lesknaiste ja -meeste pensioniõigused — meeste ja naiste võrdne kohtlemine — EMP lepingu artikkel 69 — direktiiv 79/7/EMÜ — direktiiv 86/378/EMÜ)
   
   (2008/C 33/07)
   Kohtuasjas E-2/07, EFTA järelevalveamet v. Norra Kuningriik, on esitatud NÕUE, et kohus tuvastaks, et jätkates 28. juuli 1949. aasta seaduses nr 26 riikliku pensionikassa kohta (Lov av 28. juli 1949 nr. 26 om Statens Pensjonskasse) sätestatud eeskirjade kohaldamist, mis on seotud 1994. aasta 1. jaanuari järgsete töötamisperioodide vältel kogutud pensioniõigustega ja mille kohaselt sellise leskmehe toitjakaotuspensioni, kelle abikaasa astus avaliku teenistuse pensionifondi liikmeks enne 1. oktoobrit 1976, kärbitakse tema muude sissetulekute suhtes, samal ajal kui lesknaine saab samades tingimustes oma toitjakaotuspensioni kärbeteta, ei ole Norra Kuningriik täitnud oma kohustusi, mis tulenevad EMP lepingu artikli 69 lõikest 1 ja EMP lepingu XVIII lisa punktis 20 viidatud õigusakti (nõukogu direktiiv nr 86/378/EMÜ, 24. juuli 1986, meeste ja naiste võrdse kohtlemise põhimõtte rakendamise kohta kutsealastes sotsiaalkindlustusskeemides (nõukogu 20. detsembri 1996. aasta direktiiviga 96/97/EÜ muudetud redaktsioon), nagu seda on kohandatud lepingu protokolli nr 1 alusel) artiklist 5. Kohus, koosseisus esimees ja ettekandev kohtunik Carl Baudenbacher ning kohtunikud Henrik Bull ja Thorgeir Örlygsson, langetas 14. märtsil 2007 järgmise resolutiivosaga otsuse:
   
               1.
            
            
               Kohus tuvastas, et jätkates 28. juuli 1949. aasta seaduses nr 26 riikliku pensionikassa kohta (Lov av 28. juli 1949 nr. 26 om Statens Pensjonskasse) sätestatud eeskirjade kohaldamist, mis on seotud 1994. aasta 1. jaanuari järgsete töötamisperioodide vältel kogutud pensioniõigustega ja mille kohaselt sellise leskmehe toitjakaotuspensioni, kelle abikaasa astus avaliku teenistuse pensionifondi liikmeks enne 1. oktoobrit 1976, kärbitakse tema muude sissetulekute suhtes, samal ajal kui lesknaine saab samades tingimustes oma toitjakaotuspensioni kärbeteta, ei ole Norra Kuningriik täitnud oma kohustusi, mis tulenevad EMP lepingu artikli 69 lõikest 1 ja EMP lepingu XVIII lisa punktis 20 viidatud õigusakti (nõukogu direktiiv nr 86/378/EMÜ, 24. juuli 1986, meeste ja naiste võrdse kohtlemise põhimõtte rakendamise kohta kutsealastes sotsiaalkindlustusskeemides (nõukogu 20. detsembri 1996. aasta direktiiviga 96/97/EÜ muudetud redaktsioon), nagu seda on kohandatud lepingu protokolli nr 1 alusel) artiklist 5.
            
         
               2.
            
            
               Kohus kohustab Norra Kuningriiki tasuma menetluskulud.